32.  ΑΠΟΦΑΣΗ ΥΠΟΥΡΓΩΝ   ΕΘΝΙΚΗΣ ΑΜΥΝΗΣ ΚΑΙ   ΕΜΠΟΡΙΚΗΣ ΝΑΥΤΙΛΙΑΣ Αριθ. Φ.Ο71/200/3055  της 26 Μαρτ./26 Απρ. 1982 (ΦΕΚ Β΄ 189)  Ιδρυση Μετεωρολογικών Σταθμών σε Πλοία του Εμπορικού Ναυτικού. Έχοντας υπόψη: α)Τις διατάξεις του άρθρ. 7 του υπ' αριθ. 367/ 1974 Νομοθετικού Δ/τος «περί Εθνικής Μετεωρολογικής Υπηρεσίας». β)Τις ανάγκες της ΕΜΥ για να ανταποκριθεί στις εθνικές και διεθνείς υποχρεώσεις στον τομέα της ναυτιλίας. γ)Την υπ' αριθ. Φ.072.2/43/Β.7210/22.10.81 απόφαση του ΥΕΘΑ «περί Αναθέσεως Αρμοδιοτήτων Πρωθυπουργού και ΥΕΘΑ στους Υφυπουργούς Εθνικής Αμύνης». δ)Την υπ' αριθ. Φ.Ο72.2/Ι/Β.473/Σ.299/25.1.82 απόφαση του ΥΕΘΑ «περί Αναθέσεως Αρμοδιοτήτων Υπουργού Εθνικής Αμύνης στον Υφυπουργό Εθνικής Αμύνης Γ. Πέτσο», αποφασίζουμε: α)Την εκτέλεση μετεωρολογικών παρατηρήσεων από πλοία Εμπορικού Ναυτικού με ελληνική σημαία, που θα επιλέγονται από τις παρακάτω κατηγορίες πλοίων: (1)Επιβατηγά μεγάλης ακτοπλοΐας που εκτελούν δρομολόγια μεταξύ ελληνικών λιμένων. (2)Επιβατηγά Μεσογείου-Ευξείνου-Ερυθράς που εκτελούν δρομολόγια μεταξύ ελληνικών και ξένων λιμένων. (3)Φορτηγά άνω των 1600 κόρων, ανεξαρτήτως πλόων. β)Την επιλογή των πλοίων των παραπάνω κατηγοριών που θα εκτελούν μετεωρολογικές παρατηρήσεις και το χαρακτηρισμό τούτων σε «Συμπληρωματικά» ή «Επίλεκτα», με συνεργασία ΥΕΠ-ΕΜΥ. γ)Τη χορήγηση από την ΕΜΥ στα πλοία του Εμπορικού Ναυτικού που εκτελούν μετεωρολογικές παρατηρήσεις, μετεωρολογικά όργανα επί πλέον από εκείνα που προβλέπονται από το Προεδρικό Διάταγμα περί υποχρεώσεως εφοδιασμού των εμπορικών πλοίων με ναυτιλιακά όργανα, όταν τούτο κρίνεται απαραίτητο. Στην περίπτωση αυτή:  Σελ. 54,06(θ) Τεύχος 1241-Σελ. 36 (1)Εάν για οποιοδήποτε λόγο, πλοίο πρόκειται να αλλάξει πλοιοκτήτη ή σημαία, ο πλοιοκτήτης ή η πλοιοκτήτρια Εταιρεία υποχρεούται να ειδοποιεί αμέσως την ΕΜΥ και το ΥΕΝ και να επιστρέφει τα μετεωρολογικά όργανα που έχουν χορηγηθεί από την ΕΜΥ. (2)Εάν πλοίο παροπλισθεί για αρκετό χρονικό διάστημα, η ΕΜΥ, εφ' όσον κρίνει σκόπιμο, θα αποφασίζει για την κατάργηση του Σταθμού και την επιστροφή των μετεωρολογικών οργάνων που αυτή έχει χορηγήσει. (3)Εάν για οποιονδήποτε λόγο κάποιο πλοίο καταστραφεί, ο πλοιοκτήτης ή η πλοιοκτήτρια Εταιρεία να προσκομίζει στην ΕΜΥ σχετική βεβαίωση του ΥΕΝ, για να απαλλαγεί από την υποχρέωση αποζημιώσεως των κατεστραμμένων μετεωρολογικών οργάνων που είχαν χορηγηθεί από την ΕΜΥ. δ)Την εκτέλεση μετεωρολογικών παρατηρήσεων από τα πλοία των παραπάνω κατηγοριών, ως εξής: (1)Πλοία που κινούνται μεταξύ ελληνικών λιμένων, τις ώρες 0000, 0300, 0600, 0900, 1200, 1500, 1800 και 2100 (GHT). (2)Πλοία που κινούνται μεταξύ ελληνικών λιμένων και λιμένων Μεσογείου-Ευξείνου-Ερυθράς και βρίσκονται μέσα στον χώρο ακουστικότητας των ελληνικών παρακτίων κέντρων ραδιοεπικοινωνιών του ΟΤΕ, τις ώρες 0000, 0300, 0600, 0900, 1200, 1500, 1800 και 2100 (GHT). 3.Πλοία που κινούνται στη Μεσόγειο ή εκτός αυτής και βρίσκονται έξω από το χώρο ακουστικότητας των ελληνικών παρακτίων κέντρων ραδιοεπικοινωνιών του ΟΤΕ, τις ώρες 0000,0600,1200 και 1800 (GHT). (4)Εκτός από τους παραπάνω χρόνους, σε περίπτωση που πνέουν άνεμοι από 34 κόμβους (8 BEAUFORT) και άνω, πλοία που βρίσκονται μέσα στο χώρο ακουστικότητας των ελληνικών παρακτίων κέντρων ραδιοεπικοινωνιών του ΟΤΕ, να εκτελούν και έκτακτες μετεωρολογικές παρατηρήσεις. ε)Τις μετεωρολογικές παρατηρήσεις από τα πλοία: (1)Να εκτελούν οι αξιωματικοί φυλακής γεφύρας με μέριμνα του πλοιάρχου. (2)Να τις εκτελούν μόνο όταν το πλοίο ταξιδεύει.       38.Α.ε.32 Μετεωρολογική Υπηρεσία   61 (3)Να τις καταχωρούν σε ειδικά βιβλία καταχωρήσεως μετεωρολογικών παρατηρήσεων που θα θεωρούνται από τον πλοίαρχο. (4)Να τις διαβιβάζουν το ταχύτερο δυνατό, με ευθύνη του αξιωματικού ασυρμάτου, στο πλησιέστερο παράκτιο κέντρο ραδιοεπικοινωνιών του ΟΤΕ, με προορισμό την ΕΜΥ. (5)Εάν το πλοίο βρίσκεται έξω από το χώρο ακουστικότητας των ελληνικών παρακτίων κέντρων ραδιοεπικοινωνιών του ΟΤΕ, να τις διαβιβάζουν στο πλησιέστερο κέντρο ραδιοεπικοινωνιών της ξένης χώρας, με προορισμό τη Μετεωρολογική Υπηρεσία της χώρας αυτής. Τα τέλη διαβιβάσεως βαρύνουν τη Μετεωρολογική Υπηρεσία του Κράτους που λαμβάνει το μετεωρολογικό τηλεγράφημα. (6)Να τις διακόπτουν όταν το πλοίο αλλάξει σημαία και στη συνέχεια να ειδοποιούνται εγκαίρως το ΥΕΝ και η ΕΜΥ από τον πλοίαρχο και την πλοιοκτήτρια Εταιρεία. Επίσης να τις διακόπτουν, εάν για οποιοδήποτε λόγο το πλοίο πρόκειται να διακόψει τα ταξείδια του για χρονικό διάστημα περισσότερο από ένα μήνα. (7)Να αποστέλλουν στην ΕΜΥ τα βιβλία καταχωρήσεως μετεωρολογικών παρατηρήσεων,  όταν συμπληρώνονται ή όταν για οποιοδήποτε λόγο οι μετεωρολογικές παρατηρήσεις διακόπτονται, τα Γραφεία Μετεωρολογικής Ενημερώσεως Ελληνικών λιμένων ή οι πλοιοκτήτες και πλοιοκτήτριες Εταιρείες. (8)Να ζητούνται εγκαίρως από την ΕΜΥ για αντικατάσταση των συμπληρωμάτων. στ.Το Υπουργείο Εμπορικής Ναυτιλίας: (1)Να παρακολουθεί και ελέγχει το όλο σύστημα των μετεωρολογικών σταθμών και μετεωρολογικών παρατηρήσεων στα πλοία του Ε.Ν., σε στενή πάντοτε συνεργασία με την ΕΜΥ. (2)Να ενημερώνει την ΕΜΥ εάν πλοίο που υποχρεούται να εκτελεί μετεωρολογικές παρατηρήσεις, άλλαξε σημαία ή πλοιοκτήτη η κατεστράφη. (3)Να κινεί τη διαδικασία επιβολής κυρώσεων που προβλέπονται από τον νόμο για οποιαδήποτε παράβαση των όρων της παρούσης αποφάσεως. (4)Να γνωστοποιεί έγκαιρα με διαταγή του, σε συνεργασία με την ΕΜΥ, ποία πλοία επιλέγησαν να εκτελούν μετεωρολογικές παρατηρήσεις, στις πλοιοκτήτριες Εταιρείες και πλοιάρχους των πλοίων αυτών. (5)Να ελέγχει την ύπαρξη των μετεωρολογικών οργάνων που προβλέπονται από τον νόμο, κατά τις γενικές επιθεωρήσεις των πλοίων. ζ)Η Εθνική Μετεωρολογική Υπηρεσία. (1)Να χορηγεί, εφ’ όσον κρίνει απαραίτητο, μετεωρολογικά όργανα στα πλοία που εκτελούν μετεωρολογικές παρατηρήσεις, όπως αναφέρεται στην παραπάνω (γ) παράγραφο. (2)Να εφοδιάζει τα παραπάνω πλοία με έντυπο υλικό και γραπτές τεχνικές οδηγίες, για τον τρόπο εκτελέσεως των μετεωρολογικών παρατηρήσεων. (3)Να παρέχει προφορικά ή γραπτά συμπληρωματικές πληροφορίες στους υπεύθυνους για την εκτέλεση μετεωρολογικών παρατηρήσεων, είτε επί του πλοίου με αρμόδιο υπάλληλό της, είτε στα Γραφεία Μετεωρολογικής Ενημερώσεως λιμένων.     Μετεωρολογική Υπηρεσία 38.Α.ε.33-35   62 (4)Να εφοδιάζει τα πλοία που είναι υποχρεωμένα να εκτελούν μετεωρολογικές παρατηρήσεις, με βιβλία καταχωρήσεως μετεωρολογικών παρατηρησεων. (5)Να ελέγχει τις μετεωρολογικές παρατηρήσεις πλοίων για την ορθή εκτέλεση και την έγκαιρη διαβίβασή τους στην ΕΜΥ. (6)Να επιθεωρεί, ρυθμίζει και επισκευάζει τα μετεωρολογικά όργανα των πλοίων που εκτελούν μετεωρολογικές παρατηρήσεις, είτε στο πλοίο επί τόπου, είτε στα τεχνικά εργαστήριά της.

[Source: greek_legal_code_raptarchis | Tokens: 5994]